Forslag til EUROPA-PARLAMENTETS OG RÅDETS AFGØRELSE om mobilisering af Den Europæiske Fond for Tilpasning til Globaliseringen i henhold til punkt 13 i den interinstitutionelle aftale af 2. december 2013 mellem Europa-Parlamentet, Rådet og Kommissionen om budgetdisciplin, om samarbejde på budgetområdet og om forsvarlig økonomisk forvaltning (ansøgning EGF/2014/002 NL/Gelderland-Overijssel - Construction) /* COM/2014/0455 final - 2014/ () */





BEGRUNDELSE BAGGRUND FOR FORSLAGET 1. De regler, der gælder for økonomisk støtte fra Den Europæiske Fond for Tilpasning til Globaliseringen (EGF), er fastsat i Europa-Parlamentets og Rådets forordning (EU) nr. 1309/2013 af 17. december 2013 om Den Europæiske Fond for Tilpasning til Globaliseringen (2014-2020) og om ophævelse af forordning (EF) nr. 1927/2006[1] ("EGF-forordningen"). 2. Den 20. februar 2014 indsendte de nederlandske myndigheder ansøgning EGF/2014/002 NL/Gelderland-Overijssel Construction om økonomisk EGF-støtte som følge af afskedigelser i 89 virksomheder, der er aktive i NACE rev. 2 hovedgruppe 41 (Opførelse af bygninger)[2] i de sammenhængende NUTS 2-regioner Gelderland og Overijssel i Nederlandene. 3. Efter en gennemgang af ansøgningen konkluderer Kommissionen i overens­stemmelse med de gældende bestemmelser i EGF-forordningen, at betingelserne for økonomisk EGF-støtte er opfyldt. RESUMÉ AF ANSØGNINGEN EGF-ansøgning: || EGF/2014/002 NL/Gelderland-Overijssel Construction Medlemsstat: || Nederlandene Berørt(e) region(er) (på NUTS 2-niveau): || NL-22 (Gelderland) og NL-21 (Overijssel) Dato for indgivelse af ansøgningen: || 20.2.2014 Dato for kvittering for modtagelse af ansøgningen: || 5.3.2014 Dato for anmodning om yderligere oplysninger: || 6.3.2014 Frist for indsendelse af yderligere oplysninger: || 17.4.2014 Frist for afslutningen af vurderingen: || 10.7.2014 Interventionskriterium: || Artikel 4, stk. 1, litra b), i EGF-forordningen Økonomisk(e) aktivitetssektor(er) (NACE rev. 2, hovedgruppe): || Hovedgruppe 41 (Opførelse af bygninger) Referenceperiode (ni måneder): || 1.3.2013-1.12.2013 Antal afskedigelser eller ophør af selvstændiges aktivitet i referenceperioden: || 562 Antal støtteberettigede personer, der forventes at deltage i foranstaltningerne: || 475 Budget til de individualiserede tilbud (EUR): || 2 601 250 EGF-implementeringsbudget (EUR): || 108 385 Samlet budget (EUR): || 2 709 635 Økonomisk støttebeløb, som EGF anmodes om (EUR): || 1 625 781 (60 % af det samlede budget) VURDERING AF ANSØGNINGEN Procedure 4. De nederlandske myndigheder indsendte ansøgning EGF/2014/002 NL/Gelderland-Overijssel - Construction - den 20. februar 2014, dvs. inden for en periode på 12 uger fra den dato, hvor interventionskriterierne, der er omhandlet i punkt 5 til 6 nedenfor, var opfyldt. Kommissionen bekræftede modtagelsen af ansøgningen inden for en periode på to uger efter datoen for ansøgningens indgivelse, dvs. den 5. marts 2014. Den 6. marts 2014 anmodede Kommissionen de nederlandske myndigheder om yderligere oplysninger. De nederlandske myndigheder fremlagde sådanne yderligere oplysninger inden for en periode på seks uger efter anmodningens fremsættelse. Den frist på 12 uger efter modtagelsen af den fuldstændige ansøgning, inden for hvilken Kommissionen skal afslutte sin vurdering af, om ansøgningen opfylder betingelserne for at yde tilskud, udløber den 10. juli 2014. Ansøgningens støtteberettigelse Interventionskriterier 5. De nederlandske myndigheder indgav ansøgningen i medfør af interventionskriteriet i artikel 4, stk. 1, litra b), i EGF-forordningen, som forudsætter mindst 500 afskedigelser over en referenceperiode på ni måneder i virksomheder, der er aktive i den samme økonomiske sektor på NACE rev 2 hovedgruppeniveau, og som befinder sig i én region eller to sammenhængende regioner på NUTS 2-niveau[3]. 6. Ansøgningen vedrører: – 562 arbejdstagere, der er blevet afskediget[4] i virksomheder[5], der er aktive i NACE rev. 2 hovedgruppe 41 (Opførelse af bygninger) i de to sammen­hængende regioner Gelderland (NL 22) og Overijssel (NL 21). – Referenceperioden på ni måneder løber fra den 1. marts 2013 til den 1. december 2013. Beregning af afskedigelser og aktivitetsophør 7. Afskedigelserne er beregnet som følger: – 215 fra den dato, hvor arbejdsgiveren giver den enkelte arbejdstager med­delelse om afskedigelse eller opsigelse af arbejdstagerens ansættelseskontrakt – 347 fra den dato, hvor ansættelseskontrakten faktisk opsiges eller udløber Støtteberettigede personer 8. Det samlede antal støtteberettigede støttemodtagere er på 562. Sammenhæng mellem afskedigelserne og den globale finansielle og økonomiske krise som omhandlet i forordning (EF) nr. 546/2009 9. For at fastslå, om der findes en sammenhæng mellem afskedigelserne og den internationale finansielle og økonomiske krise, der er behandlet i forordning (EF) nr. 546/2009, fremfører de nederlandske myndigheder, at der er flere grunde til den negative udvikling inden for produktion og beskæftigelse i bygge- og anlægssektoren, nærmere bestemt opførelsen af bygninger (almennyttigt byggeri og boligbyggeri) - som alle har relation til den økonomiske og finansielle krise, nemlig bankernes politik om at gennemføre strammere regler for realkredit- og långivning - hvormed mulighederne for at få realkredit og lån er blevet betydeligt reduceret; regeringens spareforanstaltninger for at mindske statsgæld og budgetunderskud — og således nedbringe de offentlige udgifter samt det markante fald i priser og værdier på boligmarkedet, der gør det vanskeligt at købe og sælge huse. 10. De nederlandske myndigheder gør gældende, at den nederlandske finanssektor er en international, global sektor, der er stærkt afhængig af investeringer og realkredit- og långivning på de internationale kapitalmarkeder. Nederlandske banker har begrænsede muligheder for at tiltrække opsparet kapital fra det nederlandske marked, og kan følgelig ikke finansiere nederlandske realkreditlån udelukkende med nederlandsk kapital. De nederlandske banker er derfor afhængige af de globale kapitalmarkeder. Den finansielle sektor er bundet af internationale regler om omkostningsreduktioner, kapitalinvesteringer, nyvurderinger af kreditgivning, nedbringelse af balancen og finansreserver. Grafen over realkreditlånsmarkedet for perioden 2008-2012 viser en betydelig opbremsning i den årlige vækst fra 7,2 % i 2008 til 1,9 % i 2012. Graf 1: årlig nettovækst på realkredit fra banker * tal fra den nederlandske nationalbank[6] 11. Tallene for kreditgivningen til SMV’er har siden 2008 vist en nedadgående tendens. Figur 1: kreditgivning til SMV'er (kilde den nederlandske nationalbank)[7] Omkring 98 % af de nederlandske bygge- og anlægsvirksomheder er små og mellemstore, og disse virksomheder lider også under mangel på kreditter, hvilket resulterer i mange konkurser, der har ført til afskedigelser. 12. Den økonomiske og finansielle krise tvinger den nederlandske regering at nedbringe statsunderskuddet og statsgælden ved at iværksætte et intensivt program med henblik herpå. Budgetudgifterne skal reduceres med 24 mia. EUR i 2015. Det vil få negative følger for bygge- og anlægssektoren, da nedskæringerne i de offentlige udgifter har en direkte negativ indvirkning på investeringer i infrastruktur og boligprogrammer. Den nationale regerings nedskæringer i de offentlige udgifter påvirker også provinsregeringerne — provinsen Gelderland er fra 2011 begyndt at skære udgifterne ned med 58 mio. EUR pr. år. Provinsen Overijssel vil begrænse sine offentlige udgifter i 2014 med 17,4 mio. EUR[8]. Bygge- og anlægssektoren er særdeles afhængig af det regionale hjemmemarked. Den negative økonomiske udvikling som følge af den økonomiske og finansielle krise og som følge af begrænsningen i de offentlige budgetprogrammer betyder, at bygge- og anlægssektoren befinder sig i en sårbar position, nærmere bestemt en position, der er endnu mere sårbar, når de opererer på det regionale marked i Gelderland og Overijssel. 13. I perioden 2008-2013 faldt den samlede produktion af nye huse med 61 014 enheder i Nederlandene. For Overijssel faldt produktionen af nye huse med 2 625 og i Gelderland med 7 941. Faldet i priser og produktion på nye huse var ødelæggende for beskæftigelsen i bygge- og anlægssektoren. Følgelig gik mange virksomheder konkurs, og mange bygningsarbejdere mistede deres arbejde. Tabel 1: Tilladelser til opførelse af nye huse[9] || Regioner || 2008 || 2009 || 2010 || 2011 || 2012 || 2013 Neder­landene || Antal tilladelser i alt: || 87 198 || 72 646 || 61 028 || 55 804 || 37 370 || 26 184 Overijssel || Antal tilladelser i alt: || 4 937 || 4 048 || 4 504 || 3 332 || 2 711 || 2 312 Gelderland || Antal tilladelser i alt: || 12 199 || 9 417 || 8 342 || 8 656 || 5 753 || 4 258 Begivenheder, der gav anledning til afskedigelserne og til aktivitetsophør 14. I Nederlandene har bygge- og anlægssektoren siden 2008 været ramt af den finansielle og økonomiske krise med en konstant faldende produktion (med et beskedent opsving i 2011). I 2012 faldt produktionen med 10,2 % for så vidt angår opførelse af bygninger (NACE rev. 2 hovedgruppe 41)[10], sammenlignet med 2011. Denne negative tendens fortsatte i 2013, da produktionen faldt med yderligere 10 % i marts[11]. Tabel: Årlig omsætning ved opførelse af bygninger opstillet efter virksomhedens størrelse Branche (SBI 2008) || Periode || Udvikling - alle virksomheder || Udvikling - små || Udvikling - mellemstore || Udvikling - store Opførelse af bygninger || 2008 || 10,5 || 16,6 || 11,6 || 6,6 Opførelse af bygninger || 2009 || -7,9 || 3,5 || -13,0 || -8,2 Opførelse af bygninger || 2010 || -11,9 || -5,6 || -17,1 || -10,1 Opførelse af bygninger || 2011 || 3,1 || 8,6 || 7,1 || -3,9 Opførelse af bygninger || 2012 || -10,1 || -10,4 || -12,7 || -7,4 15. I de første to kvartaler af 2013, gik 28 000 arbejdspladser tabt[12] inden for bygge- og anlægssektoren i Nederlandene. Det fremgår af nedennævnte tal, at tabet af arbejdspladser inden for bygge- og anlægssektoren var langt det største på årsbasis. 16. Den negative udvikling inden for produktion og beskæftigelse i Nederlandene, var især mærkbar i provinserne Gelderland og Overijssel, hvor der er et betydeligt antal byggefirmaer. I 2012 var der i Gelderland ca. 15 500 aktive virksomheder, og i Overijssel var der ca. 7 500[13]. Følgende tabel viser produktionstal i bygge- og anlægssektoren i begge provinser for perioden 2008-2013[14].. År || 2008 || 2009 || 2010 || 2011 || 2012 || 2013 || 2014* Gelderland || 7 835 || 7 480 || 6 615 || 7 296 || 6 921 || 6 330 || 6 155 Overijssel || 4 169 || 3 745 || 3 795 || 3 877 || 3 519 || 3 390 || 3 395 # i mio. EUR * Skøn Afskedigelsernes forventede virkning på økonomien på lokalt, regionalt og nationalt plan og på beskæftigelsen 17. Der er ca. 60 000 personer beskæftiget i bygge- og anlægssektoren i Gelderland, hvilket udgør 6,3 % af den samlede erhvervsaktive befolkning[15]. Omkring 39 500 personer er beskæftiget i bygge- og anlægssektoren i Overijssel, hvilket udgør 7,3 % af den samlede erhvervsaktive befolkning[16]. Bidraget fra bygge- og anlægssektoren til BNP i Gelderland var på 12 % i 2011 og på 10 % på nationalt plan. For Overijssel udgjorde bidraget til BNP 8,4 %[17]. Tabel: Regionale BNP-tal for bygge- og anlægssektoren Emne || Sektorer || Regioner || Periode || Værdi i mio. EUR BNP || Alle økonomiske aktiviteter || Nederlandene || 2011 || 536 618 BNP || Alle økonomiske aktiviteter || Overijssel || 2011 || 31 984 BNP || Alle økonomiske aktiviteter || Gelderland || 2011 || 54 186 BNP || Byggeri og anlæg || Nederlandene || 2011 || 28 986 BNP || Byggeri og anlæg || Overijssel || 2011 || 2 449 BNP || Byggeri og anlæg || Gelderland || 2011 || 3 559 Disse tal for beskæftigelsen og BNP viser, at bygge- og anlægssektoren spiller en vigtig rolle i den lokale økonomi og på det lokale arbejdsmarked. Derfor forventes det, at afskedigelserne i sektoren får betydelige negative konsekvenser for henholdsvis den lokale og regionale økonomi og beskæftigelsesniveauet. 18. I Overijssel og Gelderland konstateres der en væsentlig stigning inden for afskedigelser i bygge- og anlægssektoren, og sammenlignet med de nationale tal udgør antallet af arbejdsløse i begge provinser 39 % af det samlede antal afskedigelser i 2012. Tabellen viser stigningen i antallet af arbejdsløse pr. måned i en periode på tre år[18]. Tabel: Antal afskedigelser i bygge- og anlægssektoren || Jan. || Feb. || Mar. || Apr. || Maj || Jun. || Jul. || Aug. || Sep. || Okt. || Nov. || Dec. 2011 || 5 572 || 4 998 || 4 461 || 4 072 || 3 932 || 4 479 || 4 496 || 4 189 || 4 162 || 4 287 || 4 526 || 5 574 2012 || 5 961 || 6 184 || 5 825 || 5 614 || 5 580 || 5 643 || 6 270 || 6 486 || 6 474 || 6 712 || 7 404 || 9 060 2013 || 10 136 || 10 518 || 10 416 || 9 945 || 9 592 || 9 410 || 10 285 || 10 197 || 10 200 || 9 550 || 10 165 || 11 681 Tallene viser, hvor dramatisk situationen i begge provinser er inden for bygge- og anlægssektoren. Arbejdsløsheden i sektoren steg hurtigt og nåede højdepunktet mellem december 2012 og marts 2013 og var derefter uændret. Modtagere, der er tiltænkt støtte, og de foreslåede foranstaltninger Modtagere, der er tiltænkt støtte 19. Det anslåede antal arbejdstagere, der forventes at deltage i foranstaltningerne er på 475. 20. Fordelingen af de arbejdstagere og selvstændige, der er tiltænkt støtte, på køn, nationalitet og aldersgruppe er, som følger: Kategori || Antal modtagere, der er tiltænkt støtte Køn: || Mænd: || 440 || (92,6 %) || Kvinder: || 35 || (7,4 %) Nationalitet: || EU-borgere: || 475 || (100 %) || Ikke-EU-borgere: || 0 || (0 %) Aldersgruppe: || 15-24-årige || 15 || (3,1 %) || 25-29-årige || 46 || (9,7 %) || 30-54-årige || 310 || (65,3 %) || 55-64-årige || 104 || (21,9 %) || Over 64 år: || 0 || (0 %) Foreslåede foranstaltninger 21. De individualiserede tilbud, der ydes til de afskedigede arbejdstagere, består af følgende foranstaltninger, som tilsammen udgør en samordnet pakke af individualiserede tilbud, der har til formål at hjælpe de afskedigede arbejdstagere med at vende tilbage til beskæftigelse: 1) Hjælp til jobsøgning og udredning: a) Foranstaltningen begynder med en intensiv udredning i forbindelse med alle deltagere, hvor deres kompetencer, færdigheder og ambitioner kontrolleres, og deres fremtidige muligheder fastlægges. b) Hjælp til jobsøgning - et skræddersyet program, der tilbydes alle deltagere: aktiv støtte fra disponerende enheder til at samle dokumenter med henblik på jobsøgning og jobskift, intensiv jobtræning, karriereudvikling, etablering af et kontaktsted for bygge- og anlægssektoren og intensive kontakter til arbejdsgivere. 2) Videreuddannelse og omskoling: Videreuddannelse og omskoling og supplerende foranstaltninger for bygge- og anlægssektoren og for nye beskæftigelsesprofiler. Disse foranstaltninger er vigtige element i projektet for at opnå flere arbejdsmarkedsmuligheder for afskedigede arbejdstagere. Der sondres mellem videreuddannelse i eller uden for bygge- og anlægssektoren. Inden for sektoren (og med udgangspunkt i resultaterne fra et tidligere EGF-projekt) har de nederlandske myndigheder til hensigt at bevirke, at de afskedigede arbejdstagere bliver "mere alsidige fagfolk", hvilket anses for væsentligt at øge de pågældende personers arbejdsmarkedsmuligheder. Videreuddannelse uden for bygge- og anlægssektoren skal tage hensyn til kandidaternes muligheder og faglige erfaringer. Der findes muligheder inden for transportsektoren, men også i sektorer, der har relation til byggeri, f.eks. transport inden for bygge- og anlægssektoren, installationsarbejde og nedrivning af asbest. Kun i undtagelsestilfælde vil de afskedigede arbejdstagere blive tilbudt videreuddannelse i sektorer, der er fuldstændigt forskellige fra bygge- og anlægssektoren eller beslægtede sektorer. Med udgangspunkt i de positive erfaringer fra en tidligere EGF-sag, hvor nogle personer blev omskolet inden for sundhedssektoren og fandt arbejde dér, vil denne løsning dog også være mulig under implementeringen. Eksempler på videreuddannelse/omskoling er: a) omskoling af en byggearbejder (tømrer) til en mere alsidig håndværker ved at tilføje murer- eller blikkenslagerkompetencer b) omskoling af en byggearbejder til et arbejde inden for transportsektoren c) videreuddannelse af en byggearbejder i en ny sektor f.eks. sundheds­arbejder til ambulancekørsel eller inden for havearbejde eller landbrugsmæssige erhverv. (3) Hjælp til genplacering Genplacering anvendes til at give deltagerne mulighed for at arbejde i andre sektorer end bygge- og anlægssektoren, hvor de arbejdede, før de blev arbejdsløse. For at afgøre, om en person er egnet, vil der blive anvendt instrumenter, f.eks. erhvervsvejledning og jobvejledning, for at afgøre, om en person reelt er i stand til at skifte karriere, og hvilket uddannelsesforløb der bør følges. Resultatet af jobvejledningen kan være et uddannelses­program for kandidaten, sandsynligvis uden for bygge- og anlægssektoren. I forbindelse med gennemførelsen vil de nederlandske myndigheder også anvende genplaceringsinstrumenter for generelt at forberede kandidaterne på arbejdsmarkedet. Mange projektdeltagere har en lang erhvervserfaring i byggesektoren og er ikke vant til at søge om arbejde, arbejde med CV’er eller bruge sociale medier til jobansøgninger. Projektet vil yde assistance i forbindelse med disse instrumenter. (4) Mobilitetspulje Denne foranstaltning består i at skabe en fleksibel pulje af (midlertidige) job for både jobsøgende og arbejdsgivere. Denne tjeneste kan bruges til at tilrettelægge en fleksible arbejdsanvisning. Omskolede arbejdstagere vil på denne måde få den nødvendige erhvervserfaring og kan præsentere sig over for nye arbejdsgivere. De budgetterede omkostninger er til etableringen af denne mobilitetspulje og til at kontakte de virksomheder, der ønsker at deltage. De budgetterede omkostninger omfatter lønomkostninger, udgifter til leje og andre nødvendige faciliteter (websted, reklame, aviser osv.). Således vil der med mobilitetspuljen søges efter (midlertidige) job til projektdeltagerne. Når en person er videreuddannet, vil den pågældende sandsynligvis blive placeret i puljen med henblik på at finde et job. Undertiden kan en kandidat straks blive anbragt i et job, når videreuddannelsen er afsluttet, f.eks. som følge af et praktikophold eller arbejdserfaring i en virksomhed i forbindelse med videreuddannelsen. Kandidater kan også blive placeret i mobilitetspuljen umiddelbart efter udredelsesfasen. De nederlandske myndigheder anslår, at ca. 225 projektdeltagere vil anbragt i mobilitetspuljen og finde arbejde gennem dette instrument. 22. De foreslåede foranstaltninger, der er beskrevet ovenfor, udgør aktive arbejdsmarkedsforanstaltninger, som falder ind under de støtteberettigede foranstaltninger, der er fastlagt i artikel 7 i EGF-forordningen. Disse foranstaltninger erstatter ikke passive socialsikringsforanstaltninger. 23. De nederlandske myndigheder har leveret de ønskede oplysninger om foranstaltninger, der er obligatoriske for de berørte virksomheder i medfør af national lov eller kollektive overenskomster. De har bekræftet, at den økonomiske EGF-støtte ikke erstatter sådanne foranstaltninger. Budgetoverslag 24. De anslåede samlede omkostninger er på 2 709 635 EUR og omfatter udgifterne til de individualiserede tilbud på 2 601 000 EUR samt udgifter til forberedende arbejde, forvaltning, oplysning, offentlig omtale, kontrol- og rapporteringsaktiviteter på 108 385 EUR. 25. Der anmodes om økonomisk EGF-støtte på i alt 1 625 781 EUR (60 % af de samlede omkostninger). Foranstaltninger || Forventet antal deltagere || Skønsmæs­sigt anslåede omkostnin­ger pr. deltager (i EUR) || Samlede anslåede omkostninger (i EUR) % af det samlede beløb Individualiserede tilbud (foranstaltninger i henhold til artikel 7, stk. 1, litra a), og c), i EGF-forordningen) Hjælp til jobsøgning || 475 || 1 665 || 790 875 Udredning || 475 || 515 || 244 625 Videreuddannelse og omskoling: a) Videreuddannelse og omskoling i bygge- og anlægssektoren b) Videreuddannelse og omskoling i beslægtede sektorer c) Videreuddannelse og omskoling uden for bygge- og anlægssektoren || 75 50 25 || 5 000 6 500 12 710 || 375 000 325 000 317 750 Hjælp til genplacering || 50 || 3 355 || 167 750 Mobilitetspulje || 225 || 1 691,78 || 380 650 Subtotal (a): || – || – || 2 601 250 Forberedende arbejde, forvaltning, oplysning, offentlig omtale og kontrol- og rapporteringsaktiviteter: 1. Forberedende arbejde || – || 0 2. Forvaltning || – || 27 096 3. Oplysning og offentlig omtale || – || 27 096 4. Kontrol og rapportering || – || 54 193 Subtotal (c): || – || 108 385 (4 %) Samlede omkostninger (a + c): || – || 2 709 635 EGF-støtte (60 % af de samlede udgifter) || – || 1 625 781 26. Omkostningerne til de foranstaltninger, der er identificeret som foranstaltninger i henhold til artikel 7, stk. 1, litra b), i EGF-forordningen, er på 0 EUR og overstiger derfor ikke 35 % af de samlede omkostninger ved den samordnede pakke af individualiserede tilbud. Periode for udgifternes støtteberettigelse 27. De nederlandske myndigheder begyndte at yde individualiserede tilbud til de modtagere, der var tiltænkt støtte, den 1. februar 2014. Udgifterne til de foranstaltninger, der er omhandlet i punkt 25, subtotal (a), skal derfor være berettigede til økonomisk EGF-støtte fra den 1. februar 2014 til den 20. februar 2016. 28. Fra den 1. februar 2014 pådrog de nederlandske myndigheder sig administrative udgifter til gennemførelsen af EGF. Udgifterne til det forberedende arbejde, forvaltning, oplysning, offentlig omtale og kontrol- og rapporteringsaktiviteter skal derfor være berettiget til økonomisk EGF-støtte fra den 1. februar 2014 til den 20. august 2016. Komplementaritet med de foranstaltninger, der finansieres af nationale midler eller EU-midler 29. De nederlandske myndigheder har anført, at de ovenfor beskrevne foranstaltninger, der modtager økonomisk EGF-støtte, ikke samtidig modtager støtte fra andre af Unionens finansielle instrumenter. 30. Kilderne til den nationale forfinansiering eller medfinansiering er den støtte på 250 000 EUR, som provinsen Overijssel har ydet for at støtte EGF- reintegrationsaktiviteterne for tidligere ansatte samt midlerne fra arbejdsmarkedets parter (O&O fondsen), som udgør resten af den medfinansiering, der er nødvendig (dvs. 833 854 EUR). Fremgangsmåder ved høringen af de personer, der er tiltænkt støtte, eller disses repræsentanter eller arbejdsmarkedets parter samt lokale og regionale myndigheder 31. De nederlandske myndigheder har anført, at den samordnede pakke af individualiserede tilbud er blevet udarbejdet i samråd med fagforeninger og arbejdsgiverorganisationer. Arbejdsmarkedets parter i bygge- og anlægssektoren i Nederlandene deltager i ledelsen af uddannelsesinstitutionerne. Undervisere fra disse institutioner forvalter videreuddannelses- og uddannelsesfaciliteterne i sektoren. Det tekniske kontor for bygge- og anlægssektoren, der har taget initiativ til ansøgningen, forvaltes også af arbejdsmarkedets parter. Der blev afholdt en række regionale møder med sektorrepræsentanter og bygge- og anlægsvirksomheder den 3. december, den 5. december og den 16. december 2013 i provinsen Overijssel og den 20. december 2013 i provinsen Gelderland. De berørte parter vurderede sammen med Employee Insurance Agency (UWV) karakteren og omfanget af problemet og udformede foranstaltninger til at hjælpe de afskedigede arbejdstagere med at vende tilbage til beskæftigelse, ikke mindst ved at ansøge om EGF-støtte. Forvaltnings- og kontrolsystemer 32. Ansøgningen indeholder en detaljeret beskrivelse af forvaltnings- og kontrol­systemerne og fastlægger de involverede organers ansvarsområder. Nederlandene har meddelt Kommissionen, at den finansielle støtte vil blive forvaltet og kontrolleret af de samme organer som dem, der forvalter og kontrollerer Den Europæiske Socialfond. Tilsagn afgivet af den pågældende medlemsstat 33. De nederlandske myndigheder har givet alle nødvendige garantier med hensyn til følgende: – Principperne om ligebehandling og ikke-forskelsbehandling overholdes i forbindelse med adgang til de foreslåede foranstaltninger og deres gennemførelse. – Kravene i den nationale lovgivning og i EU-lovgivningen vedrørende kollektiv afskedigelse er blevet overholdt. – Hvis den virksomhed, som gennemfører afskedigelser, har fortsat sine aktiviteter efter afskedigelserne, skal den have opfyldt sine lovmæssige forpligtelser i forbindelse med afskedigelserne og have sørget for sine arbejdstagere i overensstemmelse hermed. – De foreslåede foranstaltninger vil yde støtte til de enkelte arbejdstagere og vil ikke tjene til omlægning af virksomheder eller sektorer. – De foreslåede foranstaltninger modtager ikke finansiel støtte fra andre EU-fonde eller fra finansielle instrumenter, og dobbeltfinansiering vil blive undgået. – De foreslåede foranstaltninger supplerer de foranstaltninger, der finansieres af strukturfondene. – Den økonomiske EGF-støtte overholder de proceduremæssige og materielle EU-bestemmelser om statsstøtte. VIRKNINGER FOR BUDGETTET Budgetforslag 34. EGF må ikke overstige et maksimalt årligt beløb på 150 mio. EUR (2011-priser), jf. artikel 12 i Rådets forordning (EU, Euratom) nr. 1311/2013 af 2. december 2013 om fastlæggelse af den flerårige finansielle ramme for årene 2014-2020[19]. 35. Efter at have gennemgået ansøgningen for så vidt angår de betingelser, der er fastsat i artikel 13, stk. 1, i EGF-forordningen, og under hensyntagen til antallet af modtagere, der var tiltænkt støtte, de foreslåede foranstaltninger og de forventede omkostninger, foreslår Kommissionen at mobilisere EGF til et beløb på 1 625 781 EUR, hvilket svarer til 60 % af de samlede omkostninger til de foreslåede foranstaltninger for at kunne yde økonomisk støtte til ansøgningen. 36. Den planlagte afgørelse om at mobilisere EGF vil blive truffet i fællesskab af Europa-Parlamentet og Rådet, jf. punkt 13 i den interinstitutionelle aftale af 2. december 2013 mellem Europa-Parlamentet, Rådet og Kommissionen om budgetdisciplin, om samarbejde på budgetområdet og om forsvarlig økonomisk forvaltning[20]. Tilhørende retsakter 37. Samtidig med at Kommissionen forelægger forslaget til en afgørelse om at mobilisere EGF, forelægger den et forslag for Europa-Parlamentet og Rådet om overførsel til de relevante budgetposter af et beløb på 1 625 781 EUR. 38. Samtidig med at Kommissionen vedtager et forslag til en afgørelse om at mobilisere EGF, vedtager Kommissionen ved en gennemførelsesretsakt en afgørelse om økonomisk støtte, der træder i kraft den dag, hvor Europa-Parlamentet og Rådet vedtager den foreslåede afgørelse om at mobilisere EGF. Forslag til EUROPA-PARLAMENTETS OG RÅDETS AFGØRELSE om mobilisering af Den Europæiske Fond for Tilpasning til Globaliseringen i henhold til punkt 13 i den interinstitutionelle aftale af 2. december 2013 mellem Europa-Parlamentet, Rådet og Kommissionen om budgetdisciplin, om samarbejde på budgetområdet og om forsvarlig økonomisk forvaltning (ansøgning EGF/2014/002 NL/Gelderland-Overijssel - Construction) EUROPA-PARLAMENTET OG RÅDET FOR DEN EUROPÆISKE UNION HAR — under henvisning til traktaten om Den Europæiske Unions funktionsmåde, under henvisning til Europa-Parlamentets og Rådets forordning (EU) nr. 1309/2013 af 17. december 2013 om Den Europæiske Fond for Tilpasning til Globaliseringen (2014-2020) og om ophævelse af forordning (EF) nr. 1927/2006[21], særlig artikel 15, stk. 4, under henvisning til forslag fra Europa-Kommissionen, efter proceduren i henhold til punkt 13 i den interinstitutionelle aftale af 2. december 2013 mellem Europa-Parlamentet, Rådet og Kommissionen om budgetdisciplin, om samarbejde på budgetområdet og om forsvarlig økonomisk forvaltning[22], og ud fra følgende betragtninger: (1) Den Europæiske Fond for Tilpasning til Globaliseringen (EGF) blev oprettet med henblik på at yde supplerende støtte til arbejdstagere, der afskediges som følge af gennemgribende strukturelle ændringer i verdenshandelsmønstrene, som kan tilskrives globaliseringen, og at hjælpe disse med at vende tilbage til arbejdsmarkedet. (2) EGF må ikke overstige et maksimalt årligt beløb på 150 mio. EUR (2011-priser), jf. artikel 12 i Rådets forordning (EU, Euratom) nr. 1311/2013 om fastlæggelse af den flerårige finansielle ramme for årene 2014-2020[23]. (3) Den 20. februar 2014 indsendte Nederlandene en ansøgning om at mobilisere EGF i forbindelse med afskedigelser i 89 virksomheder, der var aktive inden for NACE rev. 2 hovedgruppe 41 (Opførelse af bygninger)[24] i de to sammenhængende regioner Gelderland og Overijssel på NUTS 2-niveau, og supplerede den med yderligere oplysninger, jf. artikel 8, stk. 3, i forordning (EU) nr. 1309/2013. Ansøgningen opfylder kravene til fastlæggelse af størrelsen på et støttebeløb fra EGF, jf. artikel 13 i forordning (EU) nr. 1309/2013. (4) Som følge af Nederlandenes ansøgning bør EGF derfor mobiliseres til at yde en økonomisk støtte på 1 625 781 EUR — VEDTAGET DENNE AFGØRELSE: Artikel 1 I forbindelse med Den Europæiske Unions almindelige budget for regnskabsåret 2014 stilles der et beløb til rådighed fra EGF på 1 625 781 EUR i forpligtelses- og betalingsbevillinger. Artikel 2 Denne afgørelse offentliggøres i Den Europæiske Unions Tidende. Udfærdiget i Bruxelles, den […]. På Europa-Parlamentets vegne På Rådets vegne Formand Formand [1] EUT L 347 af 20.12.2013, s. 855. [2] Europa-Parlamentets og Rådets forordning (EF) nr. 1893/2006 af 20. december 2006 om oprettelse af den statistiske nomenklatur for økonomiske aktiviteter NACE rev. 2 og om ændring af Rådets forordning (EØF) nr. 3037/90 og visse EF-forordninger om bestemte statistiske områder (EUT L 393 af 30.12.2006, s. 1). [3] EUT L 154 af 21.6.2003, s. 1 som ændret ved Kommissionens forordning (EU) nr. 31/2011. [4] Jf. artikel 3, litra a), i EGF-forordningen. [5] For så vidt angår listen over berørte virksomheder og antal afskedigede arbejdstagere i hver virksomhed, henvises der til bilaget. [6] Kilde:http://www.dnb.nl/nieuws/nieuwsoverzicht-en-archief/statistisch-nieuws-2012/dnb280065.jsp. [7] Kredietverlening aan het MKB stuurgroep kredietverlening 2 mei 2012. (Lån ydet af banker til små og mellemstore virksomheder (SMV) [8] http://www.gelderland.nl/smartsite.dws?id=10825 : artikel om budgettet og udgiftsindskrænkning i provinsen Gelderland, http://www.overijssel.nl/bestuur/overijssel/begroting-overijssel/ : artikel om budgettet og udgiftsindskrænkning i provinsen Overijssel. [9] http://statline.cbs.nl/StatWeb/publication/?DM=SLNL&PA=82001NED&D1=0&D2=0-1&D3=0&D4=0,8,10&D5=237,254,271,288,305,l&HDR=T,G4&STB=G3,G1,G2&VW=T. [10] http://statline.cbs.nl/StatWeb/publication/?DM=SLNL&PA=71999ned&D1=a&D2=a&D3=1&D4=19,24,29,34,l&HDR=T,G1&STB=G2,G3&VW=T. [11] http://statline.cbs.nl/StatWeb/publication/default.aspx?DM=SLNL&PA=81808ned&D1=a&D2=a&D3=0&D4=118%2c135%2c138-145&HDR=T&STB=G1%2cG2%2cG3&VW=T, Omsætningsudvikling inden for bygge- og anlægssektoren. [12] http://www.cbs.nl/nl-NL/menu/themas/arbeid-sociale-zekerheid/publicaties/arbeidsmarkt-vogelvlucht/korte-termijn-ontw/2006-arbeidsmarkt-vv-bedrijfstak-art.htm, sektoriel beskæftigelse (findes kun på nederlandsk). [13] Tal fra 2012: statistiske oplysninger for Overijssel og for Gelderland, http://www.gelderland.databank.nl/. http://www.overijssel.nl/overijssel/cijfers-kaarten/databank-overijssel/. Regionale produktionstal fra EIB inden for forventninger til produktion og beskæftigelse i bygge- og anlægssektoren 2014. [14] Kilde: Economic Institute for Construction Research EIB. Produktionstal 2008-2013. [15] Bureau of Economic Research i provinsen Gelderland. Statistiske oplysninger fra Provinsen Gelderland http://www.gelderland.databank.nl/ [16] Database for provinsen Overijssel. Antal job i bygge- og anlægssektoren 2012. http://overijssel.databank.nl/ [17] http://statline.cbs.nl/StatWeb/publication/?DM=SLNL&PA=81355NED&D1=2&D2=0,8&D3=0,9,11&D4=l&HDR=T,G3&STB=G1,G2&VW=T, Bygge- og anlægssektorens bidrag til BNP i provinserne Gelderland og Overijssel. [18] Tal fra UWV (instituttet for ydelsesordninger til ansatte) Gelderland og Overijssel. [19] EUT L 347 af 20.12.2013, s. 884. [20] EUT C 373 af 20.12.2013, s. 1. [21] EUT L 347 af 20.12.2013, s. 855. [22] EUT C 373 af 20.12.2013, s. 1. [23] EUT L 347 af 20.12.2013, s. 884. [24] Europa-Parlamentets og Rådets forordning (EF) nr. 1893/2006 af 20. december 2006 om oprettelse af den statistiske nomenklatur for økonomiske aktiviteter NACE rev. 2 og om ændring af Rådets forordning (EØF) nr. 3037/90 og visse EF-forordninger om bestemte statistiske områder (EUT L 393 af 30.12.2006, s. 1). BILAG Virksomheder, som afskediger arbejdstagere || Region, hvor den afskedigede arbejdstagers arbejdsplads befinder sig || Antal afskedigede arbejdstagere i hver virksomhed || Methode(r) til beregning af afskedigelserne A. Beverwijk en Zonen B.V. || Overijssel (NL21) || 3 || 2 Aan de Stegge Presolid Home Bv || Overijssel (NL21) || 2 || 2 Aannemers- en Staalconstructiebedrijf Aan de Stegge B.V. || Overijssel (NL21) || 13 || 2 Aannemersbedrijf Bramer BV || Overijssel (NL21) || 6 || 2 Aannemersbedrijf G. Bronkhorst en Zn Bv || Gelderland (NL22) || 20 || 3 Aannemersbedrijf H. De Bondt Ede Bv || Gelderland (NL22) || 7 || 3 Aannemersbedrijf H.J.W. Beijers V.O.F. || Gelderland (NL22) || 2 || 2 Aannemersbedrijf Haafkes Veldwachter BV || Overijssel (NL21) || 3 || 2 Aannemersbedrijf Haarman || Gelderland (NL22) || 1 || 2 Aannemersbedrijf Hoenderboom Bv || Gelderland (NL22) || 12 || 3 Aannemersbedrijf Horenberg B.V. || Overijssel (NL21) || 8 || 2 Aannemersbedrijf J.Valk & Zonen B.V. || Overijssel (NL21) || 3 || 2 Aannemersbedrijf Rijsdijk || Gelderland (NL22) || 1 || 2 Aannemersbedrijf Rougoor Bv || Gelderland (NL22) || 2 || 3 Aannemingsbedrijf Boks vof || Gelderland (NL22) || 1 || 3 Aannemingsbedrijf E.G.J. Steggink B.V. || Overijssel (NL21) || 1 || 2 Aannemingsbedrijf HJ te Selle Bv || Gelderland (NL22) || 1 || 2 Aannemingsbedrijf J.A. van Boxtel B.V. || Gelderland (NL22) || 3 || 2 Aannemingsbedrijf Mecklenfeld B.V. || Overijssel (NL21) || 7 || 2(1 arb.tager),3(6 arb.tagere) Aannemingsbedrijf Neijenhuis Bv || Gelderland (NL22) || 11 || 3 Aannemingsbedrijf van Kessel B.v. || Gelderland (NL22) || 1 || 3 Aannemingsmaatschappij Olde-Rikkert Bv || Overijssel (NL21) || 46 || 2(2 arb.tagere),3(44 arb.tagere) AB Bouwservice Oost Nederland B.V. || Gelderland (NL22) || 1 || 2 Allure Bouw Bv || Overijssel (NL21) || 26 || 3 B.v. aannemingsmaatschappij v/h P.Poeles || Overijssel (NL21) || 8 || 3 Bergman Aannemersbedrijf || Gelderland (NL22) || 1 || 3 Beton-, Onderhoud-en Uitzet Werken Beerdsen || Gelderland (NL22) || 3 || 3 Bouw- en Aannemingsbedrijf Rijswijk Bv || Gelderland (NL22) || 4 || 3 Bouw- en Handelscentrum G.H. Bruggink B.V. || Gelderland (NL22) || 1 || 2 Bouwbedrijf EBU Doetinchem B.V. || Gelderland (NL22) || 7 || 2 Bouwbedrijf Gebr. Kamphuis B.V. || Overijssel (NL21) || 14 || 2 Bouwbedrijf Gebroeders Kleinjan Bv || Overijssel (NL21) || 10 || 3 Bouwbedrijf H.J. Klomps B.V. || Gelderland (NL22) || 9 || 2 Bouwbedrijf Heimensen BV || Gelderland (NL22) || 5 || 2 Bouwbedrijf Hulshof || Overijssel (NL21) || 7 || 2 Bouwbedrijf IJzerman Heerde B.V. || Gelderland (NL22) || 1 || 2 Bouwbedrijf J H Scholten B.v. || Overijssel (NL21) || 6 || 3 Bouwbedrijf J. Heldoorn B.V. || Overijssel (NL21) || 1 || 2 Bouwbedrijf Kampman B.V. || Gelderland (NL22) || 4 || 2 Bouwbedrijf Louis Wijnhout B.V. || Gelderland (NL22) || 1 || 2 Bouwbedrijf Middelhuis & Wopereis B.v. || Gelderland (NL22) || 7 || 3 Bouwbedrijf Ottenhof BV || Overijssel (NL21) || 5 || 2 Bouwbedrijf Regeling bv || Overijssel (NL21) || 36 || 3 Bouwbedrijf Roosdom Tijhuis Rijssen B.V. || Overijssel (NL21) || 2 || 2 Bouwbedrijf Sprong BV || Gelderland (NL22) || 11 || 3 Bouwbedrijf 't Woud Bv || Gelderland (NL22) || 15 || 3 Bouwbedrijf Thus-Heebing B.V. || Gelderland (NL22) || 1 || 2 Bouwbedrijf Van Swaay || Gelderland (NL22) || 1 || 2 Bouwbedrijf Verploegh BV || Gelderland (NL22) || 1 || 2 Bouwbedrijf Wensink & Prins BV || Overijssel (NL21) || 6 || 2 Bouwcollectief Voorstonden Bv || Gelderland (NL22) || 8 || 3 Bouwlijn Van Dijk B.V. || Gelderland (NL22) || 1 || 2 Bouwonderneming Hoppen BV || Overijssel (NL21) || 1 || 2 Broekhuizen Kabo B.V. || Gelderland (NL22) || 2 || 2 De Vree en Sliepen BV || Gelderland (NL22) || 1 || 2 De Zeeuw BV || Gelderland (NL22) || 1 || 2 Design Bouw B.V. || Overijssel (NL21) || 6 || 2 Dijkhuis Aannemersbedrijf BV || Overijssel (NL21) || 1 || 2 Dst Bouw Management International Bv || Overijssel (NL21) || 1 || 3 Gebr. van der Geest B.V. || Overijssel (NL21) || 1 || 2 Gebrs Lukkassen Metselwerk Bv || Gelderland (NL22) || 45 || 3 Giesbers-Arnhem Bouw B.V. || Gelderland (NL22) || 3 || 2 Giesbers-Wijchen Bouw B.V. || Gelderland (NL22) || 1 || 2 Groothuis bouwgroep || Overijssel (NL21) || 1 || 2 Hegeman Bouw Vriezenveen B.V. || Overijssel (NL21) || 5 || 2 Henk Selles Bouwbedrijf || Overijssel (NL21) || 1 || 2 Hoffman Bouwbedrijf B.V. || Gelderland (NL22) || 8 || 2 Hoornstra Bouw B.V. || Gelderland (NL22) || 5 || 2 Kempink Bouwbedrijf Bv || Gelderland (NL22) || 11 || 3 || Gelderland (NL22) || 2 || 2 Klein Haar aannemersbedrijf || Gelderland (NL22) || 4 || 2 Koopmans Bouwgroep B.V. || Overijssel (NL21) || 7 || 2 Kraay aannemingsbedrijf bv || Gelderland (NL22) || 15 || 3 Plegt-Vos Bouwgroep B.V. || Overijssel (NL21) || 2 || 2 Prefab totaal BV || Overijssel (NL21) || 23 || 3 Rots Bouw B.V. || Gelderland (NL22) || 7 || 2 Rtw Bv || Overijssel (NL21) || 7 || 3 Stenfert Spantbouw B.V. || Gelderland (NL22) || 1 || 2 Temmink bouwbedrijf || Overijssel (NL21) || 2 || 2 Tomberg Funderingen en Onderbouw BV || Gelderland (NL22) || 2 || 3 Van Benthem's Aannemingsbedrijf Bv || Overijssel (NL21) || 1 || 2 Van Dijk Bouw B.V. || Gelderland (NL22) || 4 || 2 || Overijssel (NL21) || 5 || 2 Van Dijk Bouw Twente B.V. || Overijssel (NL21) || 2 || 2 Van Driesten Harskamp Bouwbedrijf B.V. || Gelderland (NL22) || 1 || 2 Van Kessel Bouw Bv || Gelderland (NL22) || 1 || 2 Vastbouw Oost BV || Overijssel (NL21) || 1 || 2 Veluwezoom Verkerk Bouw B.V. || Gelderland (NL22) || 19 || 2 VOF Oleander || Overijssel (NL21) || 4 || 3 Wam & van Duren Bouwgroep BV || Gelderland (NL22) || 1 || 2 Antal afskedigede arbejdstagere i alt Antal virksomheder i alt || || 562 || 89